غابة

الغابة اولا الحرجة (الجمع: غابات) هي فضاء فيه تضاريس مختالفة بحال الجبال والسهول اولا المنخفضات. وكتضمّ اساساً الاشجار، والشجيرات، والاعشاب، والطحالب، والفطريات، وانواع حيوانية. والاشجار كاتختالف فالتوزيع ديالها، والكثافة ديالها، والحجم والنوع، حسب المناخ، والتربة، وخطوط العرض، ولعلو، وموارد المياه. اهمية ديال الغابات. الغابات ماشي غير غطا خضر واسع، ولكن عندها حتى قيمة اقتصادية وصناعية، وكاتمنع تدهور التربة وتاكلها، وكتحمي ينابيع المياه، وكتحافظ على استقرار الجبال. الغابة كتساهم فتنظيم دورة الما، وبالنتح كتلطف الجو؛ وكتضمن هوا نقي بامتصاص CO2 واطلاق O2، وكتقلل من الحتيباس الحراري، وكاتصدّ الرياح، وكتحمي التربة من الانجراف، وكاتوفّر مواطن لعدد كبير من النباتات والحيوانات اللي ما يقدروش يعيشو الا فيها. الغابة كتحوّل الطاقة الشمسية لطاقة متجددة مخزونة على شكل خشب بلا جهد الانسان. والخشب كيتستعمل من زمان حيث عندو قيمة اقتصادية. الجذوع كيتستعملو فصناعة الاثاث والمنازل، اما الاغصان اللي قطرها جوايه 2 سم كيتستعملو على شكل فحم لحوايج د الدار بحال التدفئة، والطهي، وافران الخبز التقليدية اللي كاتطلق انبعاثات غازية اقل من لفيول الاحفوري. الغابة ماشي غير مصدر اقتصادي، بل حتى تراث طبيعي ومعلم سياحي، حيث هي فضاء ترفيهي وكاتجلب السياح باش يمارسو عادات وتقاليد كتختالف من شعب لاخر، بحال الشوا، والتدفئة، وجني الفطريات، والصيد، والاستجمام؛ وبحكم بلي الاحتطاب العقلاني مسموح، ممكن ممارسة هاد العادات داخل الغابة. وكاتحد حتى من تاثير المدافي الخضرا اللي كاتساهم فظاهرة الحتيباس الحراري فالعالم. ورغم اهمية الغابات، باقي التقارير كاتاكد باللي كاين تدهور مستامر فهذ المساحات الواسعة، وحسب الاحصائيات النسبة ديال الغابات اللي تضررات وصلات لنص المساحة ديالها، خصوصاً فالعقود الثلاثة اللخرة. ف الفترة ما بين 1990 و 1995، النسبة ديال الفاقد من الغابات وصلات علاين لـ 112. 600 كم² ف السنة، و المساحات اللي بقاو منها صغار، ولكن الغابات الحدودية (اللي كاينة على الحدود) ما زال كتلعب دور كبير فالحفاظ على حياة الغابات، وفي حماية التنوع البيولوجي، ولكن حتى هي مهددة بالانقراض، وهاد الشي راجع لاسباب اقتصادية باش يحققو النمو المستامر لاقتصاد الدول، وزيادة الاستهلاك ديالها، وتاثير غازات المدافي الخضرا، ومتطلبات التوسع السكاني. وزيد عليهم السياسات الخاطئة اللي كاتتبعها الحكومات ف اسكان الناس و بني المساكن ف دوك البلايص، عوض ما يشجعو السياحة ف هاد المناطق الزوينة. التاثير الدولي. التاثير ديال الدول المتقدمة. المساحة الاجمالية ديال الغابات فالدول المتقدمة كاتزيد، واخا ببطء، ولكنها كاتزيد. ومن جهة خرة، الحالة ديالها باقي متدهورة، خصوصاً فـ اوروپا، حيث الغابات كاتعاني من تلوث الهوا، والتقلبات الجوية، والجفاف. وفالعشرين عام اللخرة، علاينً 100، 020 هكتار من الغابات تضاع، فوسط وشرق اوروپا. وكندا كانت هي الاكثر تضرراً فهاد التدهور، بحيث النسبة وصلات لـ 40% فبعض المقاطعات ديالها، والسبب الرئيسي هو اقتلاع الانواع المختالفة ديال النباتات. التاثير ديال الدول النامية. وكاينين بزاف ديال الاسباب اللي كاتخلي حالة الغابات فالبلدان النامية تتدهور، ومن بينها: الانواع ديال الغابات. متنوعة منها الاستوائية - المدارية - المعتدلة - الشمالية. الغابات الاستوائية، النسبة الكبيرة منها، يلا ما كانتش كلها، كاينة ف الدول النامية، و بداو كايختافيو بمعدل ما بين 70، 000 و170، 000 كم² ف السنة. و حالة التدهور مرتابطة بالوضعية الاقتصادية الحالية وبالزيادة السكانية. والاحتياجات اللي كاتكبر باش يلقاو مساحات اوسع وارحب تلائم النمو السكاني، والضغط على الموارد الطبيعية اللي فالصحرا خلا ستيغلالها يكون بطريقة سيئة. ولكن الحاجة اللي كتخلع هي بلي امكانية ستيرجاع هاد الغابات اصعب بزاف من محاولة ستيرجاع الغابات الشمالية والمعتدلة، واخا هاد اللخرة ما فيهاش التنوع البيولوجي اللي كاين فالغابات الاستوائية. وهنا كاتجي الصعوبة، حيث فقدان هاد الغابات كيعني فقدان الثروة النباتية والحيوانية. التصويرة ماشي قاتمة لهاد الدرجة، حيت كاين حتى الجانب المضوّي فيها، اللي هو بلي المساحات المزروعة بالغابات فالعالم كاتزيد مع الوقت. صحيح التنوع ديالها محدود، غير نوع واحد اولا جوج، حيث ختارو هاد النباتات حيت كتكبر بسرعة، وكاتستعمل فالتجارة وسهلة فالتعامل. ما بين 1980 و1995، المساحات هادي تضاعفات فالدول المتقدمة وحتى النامية، حتى ولات ما بين 160 و180 مليون هكتار فـ 1995. وكاين محاولات من الدول النامية باش يضاعفو هاد المساحة مرة خرة ما بين 1995 و2010. هاد الزيادة مرتابطة بالتطور اللي كايديروه فبرامج ادارة الغابات، وطرق العناية بالاشجار وتحسين الانواع. هاد الشي كيعاون يقلل الضغط على الحياة النباتية فالصحرا. وزيادة على هاد الشي، ادخال انواع نباتات جديدة فالغابات الطبيعية عندو فوائد كثيرة، رغم التخوفات اللي كاينة من بلي هاد الانواع الجديدة تعوّض الانواع الاصلية اللي عطاها الله لصحارينا. حرائق الغابات، وكيمكن نقولو عليها من اخطر المشاكل اللي كتعاني منها البيئة بلا منازع، والسبب الرئيسي فيها هو المناخ الجاف. هاد الحرائق ممكن تبقى شاعلة لشهور وماشي غير لايام، وكتخلف بزاف ديال المخاطر، خصوصاً لانبعاث غاز اول اكسيد الكربون السام. عوامل الحرائق. وكاين جوج عوامل كبار اللي كيسببو فهاد النوع ديال الحرائق: عوامل طبيعية ما عندش الانسان فيها يد، وعوامل بشرية اللي كيكون الانسان هو السبب الرئيسي فيها. ومن اشهر الامثلة على العوامل البشرية، هادوك الحرائق اللي شعلو فاندونيسيا فجزيرتي "بورنيو" و"سومطرة" ما بين 1997 و1998. هاد الحرائق خرجو منها غازات سامة غطات مساحة كبيرة من جنوب شرق اسيا، وهادشي خلا بزاف ديال المشاكل الصحية والبيئية يظهرو. الاقمار الصناعية حدّدت علاينً 808 مواقع ديال الحرائق، والمساحة اللي تحرقات توصلات علاينً لـ 456 الف هكتار (يعني 45، 600 كيلومتر مربع). والسبب الرئيسي هو انهم بغاو يحولو الانتاج ديال هاد الغابات لزراعة النخيل باش يصاوبو الزيوت.